Број: 11-Г-4473/23

# Дана, 16.10.2023.године

На основу члана 70. Закона о јавним набавкама („Службени гласник БиХ“, број 39/14 и 59/22) и члана 14. Правилника о јавним набавкама Градске управе Града Бања Лука („Службени гласник Града Бања Лука“, број45/22 и 32/23), Градоначелник Бање Луке доноси

## **О Д Л У К У**

**I**

Прихвата се приједлог Комисије за јавну набавку„Одржавање система за ватродојаву“, број јавне набавке 15-404-300/23.

**II**

Утврђује се да је једна достављена понуда: „IM fire security“ д.о.о. Бања Лука прихватљива за уговорни орган.

**III**

Понуђач „IM fire security“ д.о.о. Бања Лука бира се, као најповољнији понуђач, у поступку јавне набавке број 15-404-300/23, јер је понудио најнижу цијену понуде у износу од 18.855,72 КМ са ПДВ-ом.

**IV**

Уговорни орган закључиће уговор о јавној набавци, са најповољнијим понуђачем из тачке III одлуке, под условима утврђеним у тендерској документацији. Прије закључења уговора, понуђач је дужан, у року од 4 (четири) дана од дана пријема обавјештења о избору, уговорном органу доставити документе којима доказују своју личну способност. Ови документи су наведени у члану 45. став (2) Закона о јавним набавкама („Службени гласник БиХ“ број 39/14 и 59/22). Потребно је доставити оригинале или овјерене фотокопије наведених докумената, с тим што ови документи не смију бити старији од три мјесеца рачунајући од дана подношења понуде.

## **О б р а з л о ж е њ е**

Одлуком градоначелника број 11-Г-4195/23 од 20.09.2023. покренут је поступак јавне набавке „Одржавање система за ватродојаву“. Рјешењем градоначелника број 11-Г-4196/23 од 20.09.2023. године, именована је Комисија за јавну набавку, која је провела конкурентски захтјев за достављање понуда број 15-404-300/23. Обавјештење о набавци је објављено на порталу јавних набавки дана 27.09.2023. године под бројем 320-7-2-393-3-560/23 и у Службеном гласнику БиХ, број 67/23 од 29.09.2023. године. Процијењена вриједност јавне набавке наведена у захтјеву за јавну набавку Службе за заједничке послове износи 17.000,00 КМ без ПДВ-а. Предвиђено је одржавање е-аукције. Критеријум за избор најповољнијег понуђача је најнижа цијена.

Тендерском документацијом је тражено да понуђачи доставе сљедеће доказе:

1. попуњен, потписан и овјерен печатом понуђача образац за понуду, а за групу понуђача податке о сваком члану групе понуђача, као и јасно одређење члана групе који је овлашћени представник групе понуђача за учешће у поступку јавне набавке, за комуникацију и за закључивање уговора;
2. изјава о испуњености услова из члана 45. став (1) тачка од a) до д) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
3. докази предвиђени чланом 46. ЗЈН; овјерена фотокопија актуелног извода из судског регистра за правна лица, односно рјешења о регистрацији или увјерења о активном статусу за физичка лица (фотокопија овјерена од стране надлежног органа, општински/градски орган управе или нотар);
4. доказ техничке и професионалне способности, како је тражено у складу са чланом 50. ЗЈН;
5. изјава у вези са чланом 52. став (2) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
6. попуњена, потписана и овјерена печатом понуђача техничка спецификација (образац за цијену понуде);
7. потписан и овјерен печатом понуђача примјерак општих и посебних услова уговора;
8. списак повјерљивих информација (ако их има);
9. датум понуде, потпис и печат овлаштеног лица понуђача;
10. попис докумената уз понуду;
11. овлаштење или пуномоћ за лице које попуњава обрасце изјава уколико исто није законски овлаштено за заступање понуђача

 Рок за подношење понуда истекао је дана 10.10.2023. године, у 11:00 часова. Истога дана у 11:40 часова Комисија је извршила јавно отварање понуда и том приликом констатовала да је пристигла сљедећа понуда (цијене у КМ са ПДВ-ом):

|  |  |  |
| --- | --- | --- |
| Р.бр. | Назив понуђача | Цијена |
|  | „IM fire security“ д.о.о. Бања Лука.................................................... | 19.224,27 |

Дана 11.10.2023. године Комисија је приступила анализи и оцјени понудe и том приликом установила сљедеће:

Понуда број 1, „IM fire security“ д.о.о. Бања Лука, од 10.10.2023. године; коверта са понудом исправно затворена и запечаћена. Понуда садржи све документе предвиђене тендерском документацијом и иста је прихватљива за уговорни орган. Стручни члан Комисије за јавну набавку је извршио рачунску контролу понуде и установио да у истој постоји рачунска грешка тако да укупна цијена без ПДВ-а, умјесто износа од 16.431,00 КМ треба да гласи на износ од 16.116,00 КМ. Уочена грешка се одражава и на износ ПДВ-а који треба да износи 2.739,72 КМ, док укупна цијена понуде умјесто износа од 19.224,27 КМ треба да гласи на износ 18.855,72 КМ. Сходно члану 17. Упутства за припрему модела тендерске документације и понуда („Службени гласник БиХ“, број 90/14 и 20/15) понуђачу је 10.10.2023. године упућен акт којим је затражено да се изјасни да ли прихвата исправку уочене рачунске грешке. Понуђач је 11.10.2023. године доставио акт којим даје сагласност за исправку рачунске грешке.

Собзиром на то да је примљена само једна прихватљива понуда, е-аукција не може бити заказана, сходно члану 3. став (3) Правилника о условима и начину провођења е-аукције („Службени гласник БиХ“, број 66/16).

Имајући у виду да је критеријум за избор најповољнијег понуђача најнижа цијена, те да је понуђач „IM fire security“ д.о.о. Бања Лука понудио најнижу цијену, Комисија за јавну набавку је уговорном органу предложила доношење одлуке о избору најповољнијег понуђача. Уговорни орган је прихватио приједлог Комисије и одлучено је као у диспозитиву. Комисија је окончала свој рад 12.10.2023. године.

Против ове одлуке може се изјавити жалба у писаној форми Канцеларији за разматрање жалби, Филијала Бањалука, путем Градоначелника – Одсјека за јавне набавке, у року од 5 (пет) дана од дана пријема обавјештења о исходу поступка јавне набавке. Жалба се подноси у 3 примјерка, директно на протокол уговорног органа у канцеларију 14 Градске управе Града Бањалука или препорученом пошиљком.

**Г Р А Д О Н А Ч Е Л Н И К**

**Драшко Станивуковић**